আর্যা ছন্দ

***আর্যা ছন্দ*** (  ) হলো সংস্কৃত, প্রাকৃত এবং মারাঠি শ্লোকে ব্যবহৃত এক প্রকার ছন্দ । আর্যা ছন্দের প্রতিটি শ্লোক চারটি ছন্দোবদ্ধ পংক্তিতে তৈরি যেগুলোকে *পাদ* বা *পদ* বলা হয়। ধ্রুপদী সংস্কৃতে ব্যবহৃত অধিকাংশ ছন্দের তুলনায় আর্যা ছন্দ আলাদা। কারণ, এর প্রতিটি পদ মাত্রার সংখ্যার উপর ভিত্তি করে নির্ধারিত হয়। একটি হ্রস্ব অক্ষর একটি *মাত্রা* এবং একটি দীর্ঘ অক্ষর (অর্থাৎ, একটি দীর্ঘ স্বরধ্বনি, অথবা দুটি ব্যঞ্জনধ্বনির পরে একটি হ্রস্ব স্বরধ্বনি) দুটি মাত্রা হিসেবে গণ্য। ধারণা করা হয় আর্যা ছন্দ প্রাকৃত ভাষার গাথা ছন্দ থেকে গৃহীত হয়েছে। জৈন প্রাকৃত গ্রন্থগুলোতে আর্যা ছন্দের ব্যবহার ব্যাপক, তাই এটিকে জৈন ধর্মের প্রাচীন লেখকদের প্রিয় ছন্দ হিসেবে বিবেচিত হয়। আর্যা ছন্দের আদি রূপটিকে পুরাতন *গীতি* বলা হয়, যার কিছু অত্যন্ত প্রাচীন প্রাকৃত এবং পালি গ্রন্থে দেখতে পাওয়া যায়।

## আর্যা
মৌলিক আর্য শ্লোকের প্রথম, দ্বিতীয়, তৃতীয় এবং চতুর্থ পদে যথাক্রমে ১২, ১৮, ১২ এবং ১৫টি মাত্রা থাকে। মহাকবি কালিদাসের *[[অভিজ্ঞানশকুন্তলম্|অভিজ্ঞানশাকুন্তলম্]]* (আনুমানিক ৪০০ খ্রিস্টাব্দ) নাটক থেকে নিচের উদাহরণটি দেওয়া হলো:
:
:

:*আ পরিতোষাদ্বিদুষাং ন সাধু মন্যে প্রয়োগবিজ্ঞানম্ ।*
:*বলবদপি শিক্ষিতানামাত্মন্যপ্রত্যয়ং চেতঃ ॥ ২ ॥*

: – ​⌣ ​⌣ | – – | ​⌣ ​⌣ – | ​⌣ – ​⌣ | – – | ​⌣ – ​⌣ | – – | –
: ​⌣ ​⌣ ​⌣ ​⌣ | ​⌣ – ​⌣ | – – | – – | – – | ​⌣ | – – | –

:"বিদ্বান ব্যক্তিদের (পণ্ডিত দর্শক) পূর্ণ সন্তোষ না হওয়া পর্যন্ত আমি নাট্যাভিনয়ের কৌশলকে সার্থক বা নিখুঁত মনে করি না; কারণ অত্যন্ত সুশিক্ষিত ব্যক্তির চিত্তও নিজের সামর্থ্যের ওপর পূর্ণ আস্থা রাখতে পারে না।"

নীলকণ্ঠ দীক্ষিতের *[[বৈরাগ্য|বৈরাগ্য-শতক]]* (খ্রিষ্টীয় সপ্তদশ শতাব্দী) থেকে আরেকটি উদাহরণ:
:
:

:*নীতিজ্ঞা নিয়তিজ্ঞা বেদজ্ঞা অপি ভবন্তি শাস্ত্রজ্ঞাঃ ।*
:*ব্রাহ্মজ্ঞা অপি লভ্যা স্বাজ্ঞানজ্ঞানিনো বিরলাঃ ॥*

: – – | – ​⌣ ​⌣ | – – | – – | – ​⌣ ​⌣ | ​⌣ – ​⌣ | – – | –
: – – | – ​⌣ ​⌣ | – – | – – | – – | ​⌣ | – ​⌣ ​⌣ | –

:"নীতিশাস্ত্র বা নৈতিকতা যারা জানেন, যারা আচরণের অন্তর্নিহিত নিয়ম জানেন, যারা বেদ (পবিত্র জ্ঞান) এবং শাস্ত্র জানেন, এমনকি যারা পরমাত্মা সম্পর্কেও জ্ঞান রাখেন—এমন মানুষের অভাব নেই; কিন্তু নিজেদের অজ্ঞতা সম্পর্কে জানেন এমন মানুষ পৃথিবীতে খুবই বিরল।"

ছন্দোবদ্ধ গ্রন্থ *[[বৃত্তরত্নাকর|বৃত্তরত্নাকরে]]* আরও বেশ কিছু শর্ত বর্ণিত আছে:
# বিজোড় সংখ্যক *মাত্রা-গণ*গুলো কখনো *জ-গণ* হবে না (উ – উ)।
# ষষ্ঠ *গণ*টি অবশ্যই *জ-গণ* হবে।

## গীতি
*গীতি* ছন্দের প্রতি চার *পাদ* বা *পদে* যথাক্রমে ১২, ১৮, ১২ এবং ১৮টি *মাত্রা* থাকে। *বৃত্তরত্নাকরে* আরও কয়েকটি শর্তের তালিকা আছে।

## উপগীতি
*উপগীতি* ছন্দের প্রতি চার *পাদ* বা *পদে* যথাক্রমে ১২, ১৫, ১২ এবং ১৫টি *মাত্রা* থাকে। *বৃত্তরত্নাকরে* আরও কয়েকটি শর্তের তালিকা আছে।

## উদগীতি
*উদগীতি* ছন্দের প্রতি চার *পাদ* বা *পদে* যথাক্রমে ১২, ১৫, ১২ এবং ১৮টি *মাত্রা* থাকে। উদাহরণস্বরূপ:
:
:

:*নিয়তিকৃতনিয়ম সহিতাঃ প্রাদুঃ ষন্ত্যেষ যদা কদেতয়ঃ।*
:*নহি বিজহতি ধীরাঃ স্বং ধৈর্য কৃতবুদ্ধয়ঃ সন্ত।*

:"চরম প্রাকৃতিক বিপর্যয় কিংবা সংকটেও স্থিতধী মহৎ ব্যক্তিরা কখনোই তাঁদের ধৈর্য হারান না।"

*বৃত্তরত্নাকরে* আরও কয়েকটি শর্তের তালিকা আছে।

## আর্যাগীতি
*আর্যাগীতি* ছন্দের প্রতি চার *পাদ* বা *পদে* যথাক্রমে ১২, ২০, ১২ এবং ১০টি *মাত্রা* থাকে। *বৃত্তরত্নাকরে* আরও কয়েকটি শর্তের তালিকা আছে।

## আরও দেখুন
* জৈন প্রাকৃত
* বৈদিক ছন্দ
* জৈন আগম

## তথ্যসূত্র

## বহিঃসংযোগ

* ড. আর. গণেশের উপর্যুক্ত উদাহরণগুলির আবৃত্তি
* কালিদাসের শ্লোকের ব্যাকরণগত ভাষ্য
* নীলকণ্ঠ দীক্ষিত (হিন্দুপিডিয়া নিবন্ধ)
বিষয়শ্রেণী:বৌদ্ধ কবিতা